Burjassot llança el seu I Concurs d’Idees per a emprenedors i emprenedores
2025-07-24

L’Ajuntament de Burjassot, a través de la Regidoria de Promoció Econòmica, dirigida per Roc Senent, i continuant amb l’objectiu de recolzar idees de negoci empresarial en el municipi, impulsant així la generació de noves empreses, ha convocat el I Concurs d’Idees per a emprenedors/es de Burjassot.

Mitjançant el desenvolupament d’aquest programa d’iniciativa empresarial, que es materialitzarà en la cessió d’un espai sis mesos de manera gratuïta en el Centre de Serveis Empresarials (CSE) de CEMEF SLU, situat en el carrer Màrtirs de la Llibertat, núm. 5 del municipi, el guanyador o guanyadora ocuparà durant sis mesos, tal com s’ha assenyalat, i sense cost algun, un espai de treball en el CSE on poder engegar la seua iniciativa empresarial.

La convocatòria està oberta fins al 31 de març i tots els interessats poden presentar les seues propostes en el Registre de CEMEF, situat en l’Av. Mare de Déu dels Desemparats, núm. 26. Les BASES I LA SOL·LICITUD per a participar en el concurs poden consultar-se en la web de l’empresa municipal, www.cemefempresas.com, i també en la web municipal, www.burjassot.org, secció Notícies/Economia.

Els interessats a participar en el concurs hauran de presentar innovacions, idees de negoci, solucions, dissenys i/o projectes empresarials i/o d’autoocupació que suposen un impacte econòmic a Burjassot. Qualsevol pregunta o dubte que els sorgisca, des de CEMEF posen a la seua disposició el mail empresas4@cemef.com on els ajudaran en les seues consultes.